Λεωφόρος Κηφισού

Η Λεωφόρος Κηφισού είναι κεντρικός οδικός άξονας των Αθηνών, ο οποίος έχει κατασκευαστεί επί του ποταμού Κηφισού. Με μήκος 14 χλμ, η Κηφισού - όπως έχει επικρατήσει να λέγεται - ξεκινά από την περιοχή της Κηφισιάς και διατρέχει πλήθος δήμων και συνοικιών της Αττικής, καταλήγοντας στον Φαληρικό όρμο, όπου και συνδέεται με τη Λεωφόρο Ποσειδώνος. Ουσιαστικά, ενώνει κατακόρυφα τον Βόρειο Τομέα Αθηνών με τον Πειραιά. Είναι μέρος της Ευρωπαϊκής Οδού 75 (Ε75) και του Αυτοκινητοδρόμου 1. Η λεωφόρος είναι σε όλο το μήκος της αυτοκινητόδρομος τριών λωρίδων κυκλοφορίας ανά κατεύθυνση, ενώ διαθέτει παράδρομους, γέφυρες και πλήθος εξόδων, εξυπηρετώντας τις πολυάριθμες επιχειρήσεις που εδρεύουν κατά μήκος της.

Παλαιότερα ο ποταμός Κηφισός είχε πολλά νερά και ο δρόμος περνούσε εκατέρωθεν αυτού, καθώς οι σημερινοί κόσμοι ήταν διασταυρώσεις με φωτεινούς σηματοδότες (πλην τις διασταυρώσεις Αθηνών και Αχαρνών που ήταν κόμβοι με άνω διάβαση από την δεκαετία του 1980). Στη νεότερη εποχή τα νερά διατέθηκαν μέσω αγωγών και άλλων έργων σε αρδευτικές ανάγκες της ευρύτερης περιοχής, με αποτέλεσμα ο ποταμός να έχει σχεδόν αποξηρανθεί στις μέρες μας. Κατά τη δεκαετία του 1990 ο ποταμός εγκιβωτίστηκε σχεδόν σε όλο το μήκος του, με το δρόμο να παίρνει τη μορφή αυτοκινητοδρόμου, ενώ στο υπόγειο τμήμα του λειτουργώντας ως αντιπλημμυρικός αγωγός. Όμως τα αντιπλημμυρικά έργα δεν είχαν κατασκευαστεί σωστά με αποτέλεσμα το 2002 η Λεωφόρος να πλημμυρίσει. Τελικά αποκαταστάθηκε το 2004.

Στην αρχαιότητα μία από τις γέφυρες που διέθετε ήταν ο τόπος των λεγόμενων «γεφυρισμών», ένα ελευθεριάζον μέρος των περίφημων Ελευσίνιων Μυστηρίων, όπου οι συμμετέχοντες πείραζαν καλοπροαίρετα ο ένας τον άλλο.

Στις μέρες μας η Κηφισού εξυπηρετεί πάνω από 100.000 οχήματα καθημερινά, ενώ συνδέεται με άλλους κύριους οδικούς άξονες, όπως την Αττική Οδό, την Ιερά Οδό, τη Λ. Αθηνών κλπ.

Παρά τα κομβικά έργα που έλαβαν χώρα από τα μέσα της δεκαετίας του 1990 έως τους Ολυμπιακούς Αγώνες του 2004, το κυκλοφοριακό πρόβλημα στην λεωφόρο αποτελεί καθημερινότητα, ενώ τα ατυχήματα είναι επίσης πολύ συχνό φαινόμενο. Σύμφωνα με ειδικούς, αυτό οφείλεται στην κακή ποιότητα οδοστρώματος (λόγω του ασταθούς υπεδάφους στον ποταμό Κηφισό), στα ανεπαρκούς πλάτους στηθαία και νησίδες ασφαλείας, στην ελλιπέστατη σήμανση, στην απαγορευτική για αυτοκινητόδρομο κλίση σε ορισμένα σημεία, στις παράνομες ανεξέλεγκτες εισόδους, στις ανεξέλεγκτες και στενές λωρίδες κυκλοφορίας κατά μήκη του δρόμου με αποτέλεσμα να δημιουργείται το φαινόμενο του μπουκαλιού, στην έλλειψη συντήρησης του δρόμου και στον κακό σχεδιασμό των καθέτων οδών αλλά και του ίδιου του αυτοκινητόδρομου, εξαιτίας της υποχρεωτικής χάραξης του πάνω στην πορεία του Κηφισού ποταμού. Παρά τα παραπάνω προβλήματα, ουδέποτε έχει ακουστεί διαμαρτυρία ή κάποια πρόταση για την βελτίωση του δρόμου. Επίσης έχει χαρακτηριστεί ως σκάνδαλο η μη παραχώρηση του δρόμου μαζί με την υπόλοιπη εθνική οδό Αθηνών Θεσσαλονίκης το 2008.

Η λεωφόρος διαθέτει τρεις λωρίδες σε όλο της το μήκος, από το ΣΕΦ μέχρι την Μεταμόρφωση, ενώ στο τμήμα Αχαρνών-Λ. Αθηνών διαθέτει τέσσερις λωρίδες.

Κατάλογος Κόμβων 
Η λεωφόρος εξυπηρετεί τις συνοικίες από τις οποίες περνάει με ανισόπεδους κόμβους και όχι με ισόπεδες διασταυρώσεις. Ο παλαιότερος κόμβος μετά την Μεταμόρφωση είναι η Αχαρνών, που κατασκευάστηκε την περίοδο 1994-1995. Το 2000 έφτασε στην Ιερά Οδό, το 2001 στην Πέτρου Ράλλη κ.ο.κ., ενώ το 2004 παραδόθηκε, ο τελευταίος κόμβος, στην Λεωφόρο Ποσειδώνος. Παρακάτω παραθέτονται (όχι όλοι) οι κόμβοι της, από το ΣΕΦ μέχρι την Μεταμόρφωση.

Φωτογραφίες

Δείτε επίσης 

 Αυτοκινητόδρομος 1 (Αθήνα - Θεσσαλονίκη - Εύζωνοι)

Πηγές 
 Βουγιούκα Μ., Μεγαρίδης Β. Οδωνυμικά, τ. Β΄ σ. 88, Αθήνα 2010 ISBN 978-960-7401-94-6

Παραπομπές 

Λεωφόροι της Αθήνας
Κηφισού
Κηφισού
Κηφισού